หุ้น23มี.ค.ปิดเช้าบวก 5.58 จุด
ดัชนีหุ้นช่วงเช้าปิดที่ระดับ 1,024.72 จุด เพิ่มขึ้น 5.58 จุด(+0.55%)มูลค่าการซื้อขาย 9,592.16 ล้านบาท เก็งหุ้นรายตัว-ราคาน้ำมันขึ้นหนุน,คาดบ่ายยืนบวกต่อ
23 มี.ค. 2554

ดัชนีหุ้นช่วงเช้าปิดที่ระดับ 1,024.72 จุด เพิ่มขึ้น 5.58 จุด(+0.55%)มูลค่าการซื้อขาย 9,592.16 ล้านบาท เก็งหุ้นรายตัว-ราคาน้ำมันขึ้นหนุน,คาดบ่ายยืนบวกต่อ
นักวิเคราะห์ฯเผยตลาดหุ้นไทยเช้านี้ปรับตัวขึ้น ตามราคาน้ำมันดิบที่พุ่งขึ้น จากความกังวลเรื่องเหตุการณ์ตึงเครียดในลิเบีย และประเทศอื่นๆในตะวันออกกลาง ซึ่งก็ส่งผลดีต่อหุ้นพลังงานและโรงกลั่น และวันนี้ส่วนใหญ่จะเล่นหุ้นรายตัวตามข่าว ด้านปัจจัยในประเทศรอติดตามเรื่องการจ่ายปันผล และการปรับขึ้นราคาสินค้าและค่าแรงในสัปดาห์หน้า รวมถึงการยุบสภาและเลือกตั้งใหม่ ส่วนตลาดภูมิภาคแกว่งบวก-ลบสลับกันไป บ่ายนี้ตลาดฯคงแกว่งบวกต่อ พร้อมให้แนวรับ 1,017-1,014 จุด แนวต้าน 1,030 จุด
ตลาดหลักทรัพย์ ปิดช่วงเช้าวันนี้ที่ระดับ 1,024.72 จุด เพิ่มขึ้น 5.58 จุด(+0.55%)มูลค่าการซื้อขาย 9,592.16 ล้านบาท 
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกตลอดช่วงเช้า โดยแตะจุดสูงสุดของช่วงเช้าที่ 1,025.36 จุด และแตะจุดต่ำสุดของช่วงเช้าที่ระดับ 1,020.65 จุด
นายชัย จิรเสวีนุประพันธ์ ผู้จัดการฝ่ายกลยุทธ์การลงทุน บล.พัฒนสิน จำกัด กล่าวว่า ตลาดหุ้นไทยเช้านี้ปรับตัวขึ้น ตามราคาน้ำมันดิบที่เพิ่มขึ้น จากความกังวลเรื่องเหตุการณ์ตึงเครียดในประเทศลิเบีย และประเทศอื่นๆในแถบตะวันออกกลาง ซึ่งก็ส่งผลดีต่อหุ้นกลุ่มพลังงานและโรงกลั่น ส่วนกลุ่มอื่นๆที่มีการเล่นกันวันนี้ ส่วนใหญ่จะเป็นการเลือกเล่นหุ้นรายตัวตามข่าว
สำหรับปัจจัยภายในประเทศรอเรื่องการจ่ายปันผล และต้องติดตามเรื่องแนวโน้มการปรับเพิ่มราคาสินค้าและค่าแรงในเดือนหน้า รวมถึงการยุบสภาและเรื่องตั้งใหม่ ส่วนตลาดหุ้นอื่นในภูมิภาคเช้านี้เคลื่อนไหวบวก-ลบสลับกันไป
แนวโน้มการลงทุนในช่วงบ่ายนี้ นายชัย กล่าวว่า ตลาดฯคงแกว่งตัวในแดนบวกต่อ พร้อมให้แนวรับ 1,017-1,014 จุด แนวต้าน 1,030 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
BANPU มูลค่าการซื้อขาย 737.72 ล้านบาท ปิดที่  746.00 บาท ราคาไม่เปลี่ยนแปลงJAS   มูลค่าการซื้อขาย 696.29 ล้านบาท ปิดที่    2.68 บาท เพิ่มขึ้น 0.06 บาทTRUE  มูลค่าการซื้อขาย 563.84 ล้านบาท ปิดที่    6.70 บาท ราคาไม่เปลี่ยนแปลงPTTEP มูลค่าการซื้อขาย 462.38 ล้านบาท ปิดที่ 182.00 บาท เพิ่มขึ้น 3.00 บาทCPF   มูลค่าการซื้อขาย 441.51 ล้านบาท ปิดที่  24.90 บาท ราคาไม่เปลี่ยนแปลง